מודי פרידמן

מרדכי (מודי) פרידמן (נולד ב-4 בפברואר 1960) הוא איש תקשורת, ממייסדי "קשת". כיהן כמנכ"ל ערוץ 10, יו"ר דירקטוריון ערוץ 10, יו"ר "נגה תקשורת", ומנכ"ל ב-RGE ומשנה למנכ"ל ynet.

ביוגרפיה 
פרידמן למד באוניברסיטה ועבד במוסך של אביו. לאחר מכן פנה לענף הפרסום ועבד בחברת דחף. משם עבר לידיעות אחרונות, ומשם לצוות ההקמה של קשת, כמנהל השיווק.

לאחר מכן היה מנכ"ל ידיעות תקשורת, משנה למנכ"ל ידיעות אחרונות ובהמשך מנכ"ל של חברת נגה תקשורת.

בשנת 2000 עבד כמשנה למנכ"ל ynet.

כיהן כמנכ"ל ערוץ 10 בשתי תקופות (2005–2009, 2002-2004). כמנכ"ל תקף ב-2008 את המלצות ועדת תורג'מן שהמליצה שלא לוותר לערוץ 10 על מחויבויות התוכן משנים עברו, בהיקף של 60 מיליון שקל.

ב-2008 מונה לסגן יו"ר ערוץ 10 לאחר שיסיים את תפקידו כמנכ"ל הערוץ.

ב-2009 עזב את ערוץ 10 לטובת תפקיד המנכ"ל בקבוצת התקשורת RGE.

ב-2012 הופיע בסדרת טלוויזיה תיעודית בשם "אתם שם בבית" בערוץ 8 על תולדות הפריים טיים הישראלי.

ב-2014 היה מועמד לתפקיד האחראי על הקמת רשות השידור החדשה.

ב-2016 עזב את תפקידו ב-RGE, אולם נשאר בתפקיד יושב ראש דירקטוריון ערוץ 10.

ב-2017 מונה ליו"ר של העיתון גלובס ופרש מתפקיד יו"ר ערוץ 10.

ביוני 2022 ליאור שליין ופרידמן הקימו ביחד חברה בשם "פרי הדר תקשורת" שמטרתה היא מיזם תוכן באינטרנט.

ביוני 2020 הודיע שירוץ לראשות איגוד הטניס. ביולי 2020 הודיע שיתמוך ביו"ר המכהן ויציג את מועמדותו לתפקיד נשיא האיגוד. הוא נבחר לנשיא האיגוד בבחירות של 2020.

ב-2023 הוא מקים יחד עם ליאור שליין את רלוונט.

חיים אישיים 
פרידמן נשוי ואב לארבעה.

קישורים חיצוניים 
 זה ייגמר בבכי?, אתר "העין השביעית", 29 בינואר 2009
 מתן שירם, ערוץ 10: יום הולדת לא כל-כך שמח, גלובס, 28 בינואר 2009
 לי-אור אברבך, מודי פרידמן על מצב ערוץ 10: "שאלוהים יעזור לנו", nrg, 30 בינואר 2009
 מודי פרידמן באתר אישים
 מודי פרידמן באתר פייסבוק

הערות שוליים 

אנשי תקשורת ישראלים
מנכ"לים ישראלים
דירקטורים ישראלים
ישראלים שנולדו ב-1960